cyanic-selkie/wikianc huggingface dataset:
Արձագանք (խումբ)
Արձագանք ստուդիա
Ստուդիան նաև հանդես է գալիս որպես պրոդյուսերական կենտրոն՝ աշխատակազմի ջանքերով Հայաստանում համերգներով հանդես են եկել Ռուսաստանից ժամանած հանրահայտ երգիչներ և երգչուհիներ։ Արձագանքը նաև ասպարեզ է հանել շատ ու շատ երիտասարդ կատարողների՝ կազմակերպելով մրցույթներ, (օրինակ՝ «Բոհեմ» փառատոնը)։ 90-ականների երկրորդ կեսերից երկար տարիներ «Հանրային հեռուստաընկերություն»-ը Եղիշե Պետրոսյանի մտահղացմամբ տարիներ շարունակ՝ հեռարձակում էր ամենօրյա «Պրեմիերա» երաժշտական ծրագիրը, որտեղ ներկայացվում էին հայկական ամենանոր տեսահոլովակները ։ Ծրագրի սկզբում հնչում էր «Խաչմերուկներ» ստեղծագործությունը՝ Եղիշե Պետրոսյանի կատարմամբ։
Արձագանք շոու ամենամյա նախագիծը անցկացվում էր 2000-2004 թթ. Եղիշե Պետրոսյանի մտահղացմամբ և իրագործմամբ։ Նախագծում ելույթ էին ունենում մի շարք էստրադային երգիչներ ։
Արձագանք Պրոն նույնպես ստուդիայի օղակներից է։ Այն առաջարկում է հեռահաղորդակցության, ձայնային, լուսային և իրազեկման սարքավորումներ։ Ստուդիան նաև կարող է իրականացնել նախագծում, մոնտաժում, տեխնիկայի ներկրում, երաշխիքային և ետերաշխիքային սպասարկում։ Իր գործունեությամբ «Արձագանք Պրո»ն ոչ միայն ապահովել է ճիշտ լուսավորումը, մաքուր հնչողությունը և որակյալ հեռապատկերները հեռուստա-ռադիո ընկերություններում, ստուդիաներում և ռեստորաններում («Շողակաթ» հեռուստատեսություն, «Արմենիա» հյուրանոց, «Echo-Dancing Club» դիսկոտեկ, «Chaldon» ռեստորան, «Արձագանք» ստուդիա և ռադիոկայան), այլ նաև մեծ ներդրում է ունեցել Հանրապետության Հրապարակի ճարտարապետական լուսավորման, ՀՀ Կառավարությունում (նիստերի դահլիճում, հանդիսությունների սրահում, պրեսս-կենտրոնում), ԼՂՀ Նախագահի հանդիսությունների սրահում և Սլավոնական համալսարանում ձայնային սարքավորումների տեղադրման մեջ։ Զգալիորեն մեծ աշխատանք է տարել Էջմիածնի Մայր տաճարի և Հրազդան ՋԷԿ-ի համար։
Արձագանք Ռադիոկայան
Հիմնադրվել է 1997 թ-ի մայիսի 12-ին, հեռարձակվում է 103.5 ձևաչափով։ Այն գնում է ժամանակի հետ համահունչ՝ մատուցելով ունկնդրին թե հին նոստալգիկ երգեր, թե նորագույն հիթեր։ Արձագանք ռադիոկայանը նաև հեռարձակում է Լիբանանի «Սևան» և Բրազիլիայի «Արմենիա էթերնա» ռադիակայանների հաղորդումներից։ 2014 թ-ից ռադիոկայանը համագործակցում է «21 TV»-ի հետ՝ ամեն կիրակի ներկայացնելով «Live 21» երաժշտական նախագիծը ։ 2003 թ-ին արժանացել է «Լավագույն ժամանցային ռադիոկայան» մրցանակին ։ Ձեզ հետ, Ձեզ համար՝ սովորաբար այս խոսքերով է ռադիոկայանը դիմում իր ունկնդիրներին։
Արձագանք International
Այս հայ-ֆրանսիական ասոցիացիան ստեղծվել է 2005 թ-ին։ Նպատակն է ներկայացնել հայկական մշակույթը Եվրոպայում և եվրոպականը (մասնավորապես ֆրանսիականը) Հայաստանում։ Ընկերությունը կազմակերպում է համերգներ և փառատոններ, զբաղվում CD-ների թողարկմամբ և վաճառքով համաշխարհային շուկայում։ Արձագանք International-ի շնորհիվ հայ արտիստները կարող են հանդես գալ Եվրոպայում թե՛ մենահամերգներով, թե՛ մասնակցությամբ միջազգային տարբեր նախագծերին։ Յուրաքանչյուր տարեվերջին Արձագանք International-ը կազմակերպում է ամփոփիչ միջոցառումներ հայ և եվրոպացի արվեստագետների մասնակցությամբ ։
Արտաքին հղումներ
Կատեգորիա:Հայկական երաժշտական խմբեր
Սավվա Չևակինսկի
Սավվա Իվանովիչ Չևակինսկի (Савва Иванович Чевакинский, ), ռուս ճարտարապետ։ 18-րդ դարի կեսի ռուս, բարոկկոյի ներկայացուցիչ։
1732-1738 թվականներին սովորել է Իվան Կորոբովի մոտ։ 1741-1767 թվականներին՝ Ծովակալության կոլեգիայի գլխավոր ճարտարապետ։ Աշակերտներից են Վասիլի Բաժենովը, Իվան Ստարովը։
Կառույցներից են՝ Պյոտր Շերեմետևի (1750-1755) և Իվան Շուվալովի (1753- 1755) պալատները, Նիկոլսկի ծովային տաճարը (1753-1762), Կունստկամերայի վերակառուցումը (1754-1758), «Նոր Հոլանդիա» պահեստները (1765-1780) Լենինգրադում։
Կենսագրություն
1739 թվականից զբաղվել է ինքնուրույն ստեղծագործական գործունեությամբ։ 1741-1767 թվականներին եղել է ծովակալության կոլեգիայի գլխավոր ճարտարապետը, 1745-1760 թվականներին՝ Ցարսկոյե Սելոյի ճարտարապետը, ղեկավարել պալատական զբոսայգու համալիրի վերակառուցումը։ Այնտեղ Չևակինսկին իր նախագծով կառուցել է երկու մասնաշենք (եկեղեցու շենք և դահլիճ), որոնք պատկերասրահներով կապված են եղել Եկատերինյան պալատի կենտրոնական մասի հետ, չպահպանված «Մոնոբիժու» որսորդական տաղավարը, պալատի աշխատակիցների տները, մասնակցել է «Էրմիտաժ» տաղավարի կառուցմանը։ Որպես նավատորմի գլխավոր ճարտարապետ՝ Նոր Հոլանդիա կղզում կառուցել է պահեստներ նավատորմի փայտանյութը պահելու համար և պատրաստել Կրոնշտադտի կառուցապատման գլխավոր հատակագիծը։
Սանկտ Պետերբուրգում Չևակինսկու կառուցած ամենամեծ շինությունը Սուրբ Նիկոլսկի ծովային տաճարն է (1753-1762)՝ առանձին հարկաշարքերով զանգակատնով (1756-1758)։ Խոշոր ազնվականների պատվերով Չևակինսկին նախագծել է նաև երկու շքահանդեսային պալատ՝ Շերեմետևների առանձնատունը Ֆոնտանկայի վրա (1750-1755, Ֆեոդոր Արգունովի հետ միասին) և Իվան Շուվալովի տունը Մալիյ Սադովոյ և Իտալական փողոցների անկյունում (1749-1756)։ Միլիոննայա փողոցի վրա Պյոտր Շերեմետևի համար նրա կառուցած այսպես կոչված, Միլիոննիյ տունը չի պահպանվել։
1755-1758 թվականներին Չևակինսկին եղել է Գիտությունների ակադեմիայի ճարտարապետը։ Այդ տարիներին նրա մոտ ստաժավորում են անցել Վասիլի Բաժենովը և Իվան Ստարովը։ 1757-1758 թվականներին Չևակինսկու նախագծով Վասիլևսկի կղզում կառուցվել է Գիտությունների ակադեմիայի արհեստանոցների շենքը։ Այդ նպատակով Մեծ Նևայի ափին գտնվող երկուկիսակառույց շենքեր միավորվել են մեկ ամբողջական կառույցի մեջ։ Աշխատանքների ավարտից հետո նոր շենքում տեղակայվել են տառաձուլարանի, կազմարանի, գործիքային, ծանրաչափական և խառատագործական արտադրամասերը, ինչպես նաև տպարանն ու փորագրության արվեստանոցը։ Այդ շենքի ճակատի հարդարանքում բարոկկոյի տարրեր կան՝ հարթ և կոպտատաշ որմնասյուներ, ձևավոր շրջակալներ։ Միաժամանակ Չևակինսկու մասնակցությամբ վերակառուցվել է հրդեհից վնասված Կունստկամերայի աշտարակը։ 19-րդ դարի սկզբին Չևակինսկու նախագծով կառուցված ակադեմիական արհեստանոցների շենքը կրկին վերակառուցվել է և դարձել բնակելի շենք, որը Սանկտ Պետերբուրգի պատմության մեջ հայտնի է որպես Ակադեմիկոսների տուն։
1767 թվականին՝ կլասիցիզմի դարաշրջանի սկիզբում, Չևակինսկին հրաժարական է տվել և տեղափոխվել իր կալվածք։ Դրանից հետո նրա մասին տեղեկությունները գործնականում բացակայում են։
Չևակինսկին թաղվել է Վիդրոպուժսկ գյուղի (Տվերի մարզի Սպիրովսկի շրջան) ընտանեկան դամբարանում 1779 թվականին, Սմոլենսկի (Վիդրոպուժսկի) Աստվածամոր տաճարի կողքին, որն ինքն է կառուցել։
Ոճային առանձնահատկություններ
Ճակատային գծերը կլորացնելու համար Չևակինսկին գերադասել է շենքերի դուրս ցցված անկյունները զարդարել երեք սյուների ճառագայթներով, որոնցից միջինը սովորաբար դուրս է բերվել հենց անկյուն։ Այս տեխնիկան, ենթադրաբար, նա վերցրել է հին ռուսական ճարտարապետությունից։ Ինչպես ելիզավետյան դարաշրջանի մյուս ճարտարապետները, Չևակինսկին առատաձեռնորեն օգտագործել է քանդակագործական հարդարանքը ճակատների ձևավորման համար։ Չևակինսկու պաշտամունքային շինությունները (այդ թվում Սուրբ Իսահակի տաճարի և Պետրոպավլովյան տաճարների վերակառուցման մրցույթային նախագծերը) առանձնանում են դարբնագործական պատշգամբներով և այդ ժամանակվա պալատական շինությունների համալիրից փոխառված բուսական նախշերով զարդարված բարձակներով։
Վերագրումներ
Բացի Սանկտ Պետերբուրգի և Ցարսկոյե Սելոյի շենքերից, Չևակինսկուն են վերագրվում նաև որոշ գավառական տաճարներ, որոնք այժմ ավերված են, օրինակ՝ Դիլիցի Տրուբեցկոների կալվածքի եկեղեցին և Բոլոգովսկի շրջանի Խոտիլովո գյուղի Միքայել Հրեշտակապետի եկեղեցին կայսերական ճամփորդական պալատում (1764-1767)։
Ծանոթագրություններ
Կատեգորիա:Ռուս ճարտարապետներ
Կառլ Բեռնշտեյն
Կառլ Բեռնշտեյն (Бернштейн, Карл Ильич, ), ռուս իրավագետ, Հումբոլդտի համալսարանի պրոֆեսոր։
Կենսագրություն
Կառլ Բեռնշտեյնը ծնվել է 1842 թվականի հունվարի 1 (13)-ին, Օդեսայի հրեական հարուստ ընտանիքում, ավարտել է տեղի գիմնազիան, իսկ բարձրագույն կրթությունն ստացել է Գերմանիայում ։ 1864 թվականին Հումբոլդտի համալսարանում պաշտպանել է դոկտորական թեզը (նա եղել է առաջին հրեան, ում թույլատրվել է դոկտորական թեզ պաշտպանել Հումբոլդտի համալսարանում) ։
1864-1865 թվականներին աշխատել է Հալլեի շրջանային դատարանում` իրավական համակարգին գործնականում ծանոթանալու համար ։
Տպագրվել է «Ռուսական դատական տեղեկագրում», «Քաղաքացիական և առևտրային իրավունքի ամսագրում», Գերմանիայի իրավաբանական ամսագրում` գերմաներեն լեզվով։
Արտաքին հղումներ
Կատեգորիա:Գիտնականներ այբբենական կարգով Կատեգորիա:Ռուս իրավագետներ Կատեգորիա:Հումբոլդտի համալսարանի շրջանավարտներ
Հենրի III (Ֆրանսիա)
Հենրի III Վալուա (Henri III de Valois, Henryk Walezy, ), Ֆրանսիայի թագավոր։ Վալուաների վերջին ներկայացուցիչը։ 1573 թվականին ընտրվել է Լեհաստանի թագավոր, սակայն իմանալով եղբոր՝ Ֆրանսիայի թագավոր Կառլոս IX-ի մահվան մասին, գաղտնի փախել է Լեհաստանից՝ տիրանալու ֆրանսիական գահին։ Հենրի III-ը պայքարել է ինչպես հուգենոտների, այնպես և Կաթոլիկական լիգայի առաջնորդների դեմ։
1588 թվականի մայիսին իր դեմ ծագած ապստամբության ժամանակ Փարիզից փախել է Շարտր։ Նույն թվականին գահընկեց է արվել, սակայն համաձայնության գալով հուգենոտների առաջնորդ Հենրի Նավարրացու հետ, միասնաբար պաշարել են Փարիզը, ուր և սպանվել է դավադրաբար։
Ծանոթագրություններ
Կատեգորիա:Ֆրանսիայի թագավորներ Կատեգորիա:Սպանվածներ Կատեգորիա:16-րդ դարի Եվրոպայի միապետներ Կատեգորիա:Կաթոլիկ միապետներ Կատեգորիա:Կապիչի շքանշանի ասպետներ
Հենրի IV (Ֆրանսիա)
Հենրի IV,, Ֆրանսիայի թագավոր 1589 թվականից։ Բուրբոնների դինաստիայի առաջին ներկայացուցիչը։ 1562 թվականից Նավառայի թագավոր (Հենրի Նավառացի)։
Օստրովսկայա Շչել
Օստրովսկայա Շչել (ռուս.` Островская Щель), խուտոր Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 40 կմ հյուսիս-արևելք, ծովի մակարդակից 360 մ բարձրության վրա։
Բնակչությունը
Ներկայումս գյուղում բնակվում են հայեր, հույներ, ռուսներ և ադըղեներ։ 1972 թվականին ուներ 35 տուն։
Բնակիչներն զբաղվում են թեյի և ծխախոտի մշակությամբ, այգեգործությամբ և անասնապահությամբ։ Գյուղն ունի միջնակարգ դպրոց, գրադարան, ակումբ, բուժկայան և մանկապարտեզ։ Խորհրդային տարիներին այստեղ գործել է թեյամշակման գործարան։
Պատմությունը
Գյուղը հիմնել են Սամսունի շրջակա գյուղերից եկած հայերը` 1910 թվականին։ 1925-1953 թվականներին ընդգրկված է եղել Հյուսիս-Կովկասյան երկրամասի Հայկական ազգային շրջանի կազմի մեջ։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Տուապսեի շրջանի բնակավայրեր Կատեգորիա:Ռուսաստանի գյուղեր Կատեգորիա:Ռուսաստանի հայաբնակ գյուղեր Կատեգորիա:Ռուսաստանի խուտորներ
Լյուկ դե Կլապիե
Լյուկ դե Կլապիե, մարքիզ դե Վովենարգ (Luc de Clapiers, marquis de Vauvenargues, ), ֆրանսիացի փիլիսոփա, բարոյագետ և գրող։
Կենսագրություն
Մասնակցել է 1735 և 1742 թվականների իտալական և բոհեմական արշավներին, հիվանդացել է բնական ծաղիկով, որն ընդմիշտ այլանդակել է նրան և թոշակի է գնացել, հիվանդությունը նաև խանգարել է գնալու դիվանագիտական ​​ճանապարհով, և Վովենարգը լիովին տարվել է գրականությամբ։ Դեռևս լինելով լեյտենանտ՝ բոհեմական արշավի ընթացքում Վովենարգը Վոլտերին է ուղարկել համեմատական ​​էտյուդ, որը նա գրել է Կոռնեյլի և Ռասինի մասին, որտեղ առաջինի համեմատ մեծարել է երկրորդին։ Վոլտերն երիտասարդ սպայի մոտ անմիջապես նկատել է մտքի արտասովոր տվյալները։ Թողնելով ծառայությունը՝ Վովենարգը հաստատվել է Փարիզում, որտեղ ապրել է Վոլտերի և Մարմոնտելի շրջապատում։ Երիտասարդ բարոյագետն իր մանկական մաքուր հոգով և բարոյական ուժով Վոլտերի վրա թողել է խորը ազդեցություն։
1746 թվականին նա հրատարակել է ոչ մեծ հատոր, որի կազմում ընդգրկվել են «Introduction à la connaissance de l’esprit humain», «Réflexions sur divers sujets», «Conseils à un jeune homme», «Réflexions critiques sur divers poètes», «Fragments sur les orateurs et sur La Bruyère», «Méditation sur la foi» և «Paradoxes mêlés de Réflexions et de Maximes»: Մեկ տարի անց Մարմոնտելի բառերով «քրիստոնյա-փիլիսոփան» մահացել է։
Գաղափարներ
Վովենարգի համբավը հիմնականում հիմնված է «Réflexions et Maximes» և մասամբ «Introduction à la connaissance de l’esprit humain» ստեղծագործությունների վրա։ Այս ստեղծագործություներրում արտահայտվում են նրա բարոյական և քաղաքական հայացքները, և նրանց միջոցով ֆրանսիական գրականության մեջ նա նշանավոր տեղ զբաղեցրեց Մոնտենի, Լաբրյուերի, և Պասկալի կողին։ Որպես մտածող Վովենարգը հավատարիմ չէ նախորդ դարին, չնայած Պասկալի և Ֆենելոնի հանդեպ ունեցած իր հիացմունքին և այն փաստին, որ գրական առումով նա նրանց հետևորդն է։ Մյուս կողմից, նրա մտածողությունը, հոգևոր կյանքի հարցերի մասին մտածելու սերը և կրոնի հանդեպ հարգանքի ուժեղ զգացումը նրան կտրուկ առանձնացնում են 18-րդ դարի թերահավատ մտածողներից։ Նախքան իր տեսակետները «Réflexions et Maximes»-ում հակիրճ պատմել, Վովեմարգը  «Introduction ect.»- ում  խոսում է այն փիլիսոփայական հիմնական խնդիրների մասին, որոնք անհանգստացնում էին նրա ժամանակակիցներին։ Կամքի ազատության հարցում Վովենարգը այն սկզբունքի կողմնակիցն էր, որը առաջ էին քաշել դետերմինիստները։ Մեր գործողությունները, ըստ նրա տեսության, ամբողջովին որոշվում են բանականության կամ զգացմունքի ազդեցությամբ, և կամքի պատրանքը գալիս է այն բանից, որ միտքը կամ զգացողությունը անհետանում է հենց նրանց գործողությունների ստացման պահից, այսինքն՝ այս կամ այն գործողությունը կատարելու մղմամբ։ Բարու և չարի մասին հարցում Վովենարգը բարի էր համարում այն ամենը, ինչը օգուտ էր բերում ամբողջ հասարակությանը, այլ ոչ թե առանձին մարդու։ Այն ամենը, ինչ օգուտ է բերում մի մարդու և կարող է վնասակար լինել հասարակության համար, չար է։ Առաքինությունն իր համար ունի սոցիալական նշանակություն։  Վովենարգը նույն տեսակետներն է արտահայտում «Maximes»-ում, և նրա համար առաքինության աղբյուրը զգացումն է, սիրտը և ոչ թե բանականությունը։  Այս առումով, Վովենարգը պատկանում է սենտիմենտալ, կամ բնազդի դպրոցին, որը չի ժխտում բանականությունը, բայց դրան վերագրում է երկրորդական նշանակություն մարդկանց գործողություններում։  Վովենարգը նպատակ ունի վերականգնել Պասկալի կողմից նվաստացված ու Լառոշֆուկո կողմից զրպարտված մարդկային բնության արժանապատվությունը։ Նա իր ակտիվ, մարդասիրական և բնական բարոյականությամբ արդարացնում է ազնիվ կրքերը և հակադրվում է Պասկալի կոշտ բարոյականությունը։ Վովենարգի կարծիքով կյանքի հիմնական կանոնը բոլոր հոգևոր ուժերի լայն գործունեությունն է (employer toute l’activité de son âme dans une carrière sans bornes):  Լարոշֆուկոյի դեմ ուղղված ասույթներում Վովենարգը հերքում է, որ բոլոր արժեքները հանգում են ինքնասիրությունից։ Նա բարձրացնում է քաջությունն ու հաստատակամությունը անհատների միջև, և մարդկանց միջև մարդասիրությունը։ Նա թույլ չի տալիս գոյություն ունենան ո՛չ անվերապահ առաքինությունները, ո՛չ էլ անվերապահ ծաղրուծանակները, և, հետևաբար, կարծում է, որ մարդիկ առաջին հերթին պետք է անձնատուր լինեն։ Ըստ նրա մարդկանց պարտավորվածությունները առաջանում են նրանց փոխադարձ թուլության պատճառով։ Վովենարգի գրքի գրավչությունը այն է, որ ցուցադրվում է տառապանքի քավարանի մեջով անցած մաքուր և զգայուն հոգու փորձը։ Վովենարգը իր թերահավատ դարաշրջանի դեմ պաշտպանում է մարդկային հոգու լավագույն զգացմունքները. նա տոգորված է բարձրագույն ճշմարտության ձգտումով, որն ավելի շուտ զգում է, քան գիտակցում (1857):
Արտաքին հղումներ
Կատեգորիա:Ֆրանսիացի փիլիսոփաներ Կատեգորիա:Ֆրանսիացի գրողներ Կատեգորիա:Ֆրանսիացի ռազմական գործիչներ Կատեգորիա:Ֆրանսալեզու գրողներ
Ալեքսանդր Գորդոն
Ալեքսանդր Գարրիի Գորդոն (Александр Гарриевич Гордон, ), ռուս ռադիո և հեռուստահաղորդավար, կինոդերասան, կինոռեժիսոր։ Մոսկվայի «Օստանկինո» հեռուստա և ռադիոհեռարձակման ինստիտուտի ժուռնալիստիկայի ֆակուլտետի արվեստանոցի նախկին ղեկավար (աշխատել է միայն 2 տարի, ավելի ուշ հրաժարվել է աշխատել ուսանողների հետ հեռուստանախագծերում խիստ ծանրաբեռնվածության պատճառով), Մակգաֆինի անվան կինոդպրոցի ուսուցիչ։
«Գորդոն», «Փակ ցուցադրություն», «Գորդոն Կիխոտ», «Քաղաքացի Գորդոն» հեռուստածրագրերի ստեղծող և մշտական վարող․ աշխատել է «ՆՏՎ» և «Պերվի կանալ» հեռուստաալիքներում։ Բացի հեռուստատեսային կարիերայից, Գորդոնը որպես կինոռեժիսոր նկարահանել է մի քանի լիամետրաժ գեղարվեստական ֆիլմեր, որոնցից գրեթե բոլորը («Իր կովերի հովիվը», «Որջի լույսերը») հիմնված են հոր ստեղծագործությունների վրա։
Կենսագրություն
Ալեքսանդր Գորդոնը ծնվել է 1964 թվականի փետրվարի 20-ին Օբնինսկում պոետ և նկարիչ Գարրի Գորդոնի և բուժաշխատող Անտոնինա Ստրիգի (այժմ՝ Չիչինա) ընտանիքում ։ Մինչև 3 տարեկանն ընտանիքի հետ բնակվել է Կալուգայի մարզի Բելոուսովո գյուղում, այնուհետև ծնողների հետ տեղափոխվել է Մոսկվա՝ ЗИЛ գործարանի շրջան ։ Այնտեղ Գորդոնները բնակվել են մեկ տարուց էլ քիչ, որից հետո տեղափոխվել են Չերտանովո՝ Դնեպրոպետրովսկի փողոց ։ Գորդոնների՝ ԱՄՆ մեկնելու ժամանակ՝ 1989 թվականին, ԽՍՀՄ-ում սեփականաշնորհման գործընթացը նոր թափ էր առնում, և Դնեպրոպետրովսկի նրանց բնակարանը մնաց պետությանը, ինչի համար Ալեքսանդրը մինչև հիմա ցավում է։
Որդու ծնվելուց անմիջապես հետո Գարրի Բորիսովիչը նրան թողեց մոր և տատի մոտ ։ Երբ լրացավ տղայի 4 տարին, մայրը ծանոթացավ Նիկոլայ Չինինի հետ, որը, ավելի ուշ ամուսնանալով Անտոնինա Դմիտրիևնայի հետ, փոխարինեց տղային հորը ։ Չինինը, ինչպես ավելի ուշ ասում էր Գորդոնը, «իսկական ռուս դյուցազն էր» և մեծ ազդեցություն է ունեցել իր դաստիարակության վրա ։ Մայրն աշխատում էր 3 վայրում, այդ իսկ պատճառով Սաշային ավելի շատ խնամում էր տատը ։
Մանուկ հասակում ցանկանում էր դառնալ հետաքննիչ կամ թատերական ռեժիսոր ։ 5 տարեկանում Գորդոնն արդեն իր սեփական տիկնիկային թատրոնն ուներ, որի ներկայացումներին հավաքվում էր ողջ մարդաշատ բակը ։ Ալեքսանդրը տարված էր նաև ասֆալտի հոկեյով ։ Դպրոցական տարիքում Սաշան որոշեց կատակել և իր թաղամասում հայտարարություններ փակցրեց, որ ուղղաթիռ է վաճառում, սակայն արդյունքում օրինապահ մարմինները նրան գտան, կատակը չհասկացան և վերջինիս հրավիրեցին պրոֆիլակտիկ զրույցի ։
1987 թվականին ավարտել է Շչուկինի անվան թատերական ուսումնարանի դերասանական բաժինը ։ Ուսումնարանն ավարտելուց հետո մեկ տարի աշխատել է Ռուբեն Սիմոնովի անվան թատրոն-ստուդիայում։ Դերասանական վարպետություն է դասավանդել մանկական խմբակում։
1989 թվականին կնոջ և դստեր հետ գաղթել է ԱՄՆ, որտեղ փոխել է մի քանի աշխատանք։ 1990 թվականից՝ RTN հեռուստաընկերության ռեժիսորն էր և հաղորդավարը։ 1992 թվականից WMNB հեռուստաալիքում աշխատել է որպես ավագ թղթակից։ 1993 թվականին ստեղծել է«Wostok Entertainment» ընկերությունը։
1997 թվականին վերադարձել է Ռուսաստան։ ԱՄՆ քաղաքացի է ։
Անձնական կյանք
Առաջին կինը՝ Մարիա Վերդնիկովան, ավարտել է Գրականության ինստիտուտը և աշխատում է ԱՄՆ-ում ռուսական RTN հեռուստաընկերությունում ։ Ամուսնությունը տևեց 8 տարի։
Առաջին ամուսնությունից հետո 7 տարի ապրել է դերասանուհի Նանա Կիկնաձեի հետ ։
Երկրորդ կնոջ՝ Եկատերինա Գորդոնի (ծնված` Պրոկոֆևա, ավելի ուշ Պոդլիպչուկ) հետ ամուսնությունը տևել է 6 տարի (2000-2006), ամուսնալուծվել են 2006 թվականին ։
Երրորդ կինը՝ Նինա Շչիպիլովան (2011 թվականի դեկտեմբերից մինչև 2013 թվականի նոյեմբեր), այդ ժամանակ 18-ամյա ուսանողուհի էր, որը սովորում էր Մոսկվայի «Օստանկինո» հեռուստա և ռադիոհեռարձակման ինստիտուտում ։ Ամուսնությունը երկար ժամանակ գաղտնի էր պահվում, միայն 2012 թվականի մարտի վերջին Ալեքսանդրն առաջին անգամ երիտասարդ կնոջ հետ երևաց հանրության առաջ ։
2013 թվականի նոյեմբերին հայտնի դարձավ, որ Ալեքսանդրը և Նինան ամուսնալուծվել են ․ հենց 30 տարվա տարիքային տարբերությունն էլ նշվել է որպես ամուսնալուծության հիմնական պատճառ ։
Ոչ շարունակական սիրավեպ է ունեցել Կրասնոդարից մի լրագրողի՝ Ելենա Պաշկովայի հետ, ում հետ ծանոթացել է Օդեսայի կինոփառատոնի ժամանակ ։
Չորրորդ կինը (2014 թվականից)՝ Նոզանին Աբդուլվասիևան, ՎԳԻԿ-ի ուսանողուհի է, հայտնի ռեժիսոր, Տաջիկստանի և Ռուսաստանի արվեստի վաստակավոր գործիչ, Ռուսաստանի «Նիկա» կինոակադեմիայի ակադեմիկոս, ՌԴ կինոռեժիսորների գիլդիայի ղեկավար անդամ Վալերի Ախադովի թոռը, ինչպես նաև պրոդյուսեր Աբդուլա Աբդուլվասիևի դուստրը ։
Դատաքննություններ
Ալեքսանդր Գորդոնի դեմ 3 դատական գործընթաց է հարուցվել ։ Դրանցից մեկի ժամանակ՝ 2003 թվականի հուլիսի 4-ին, Մոսկվայի Չերյոմուշկիի միջհամայնքային դատարանը բավարարեց Գրիգորի Յավլինսկու հայցն ընդդեմ Ալեքսանդր Գորդոնի և М1 հեռուստաալիքի՝ պատիվը, արժանիքը և գործնական վարկանիշը պաշտպանելու համար ։ Դատարանը Գորդոնին պարտավորեցրեց հանդես գալ М1 հեռուստաալիքի եթերում և հերքել իր կողմից տարածած տվյալները (ինչի համար հեռուստաալիքը պարտավոր է Գորդոնին ուղիղ եթեր տրամադրել), ինչպես նաև դատարանը Գորդոնին պարտավորեցրեց որպես բարոյական վնասի փոխհատուցում 15000 ռուբլի վճարել։ Դատարանը մասնավորապես իրականությանը չհամապատասխանող համարեց Գորդոնի այն պնդումները, որ Խորհրդային Միությունը գոյություն չունի այդ թվում նաև Գ. Յավլինսկու գործունեության պատճառով, նաև այն, որ Ռուսաստանի նախագահի թեկնածու առաջադրված Յավլինսկու նախընտրական քարոզարշավը ֆինանսավորվում էր ԱՄՆ-ից և որ Գ. Յավլինսկին «կաշառակեր» է։
Հասարակական գործունեություն
Ալեքսանդր Գորդոնը «Ապագայի կերպար» միջշրջանային հասարակական շարժման գաղափարակիցն ու համահիմնադիրն է, որը ստեղծվել է 2005 թվականի հոկտեմբերին Վլադիսլավ Սուրկովի աջակցությամբ ։ 2009 թվականին կազմակերպությունը դադարեցրեց իր գործունեությունը ։
Ռադիո և հեռուստատեսություն
1994 թվականի ապրիլից 1997 թվականը հեղինակել և վարել է «Նյու Յորք, Նյու Յորք» հրապարակախոսական ծրագիրը, որը եթեր է հեռարձակվել ռուսական «ТВ-6» հեռուստաալիքով ։ 1997 թվականից եղել է Իգոր Վոևոդինի «Մասնավոր դեպք» հաղորդման թղթակիցը։ Նույն թվականի մարտից դեկտեմբեր հեղինակել և վարել է տվյալ հաղորդումը։ 1997 թվականից «Серебряный дождь» ռադիոկայանով սկսել է վարել «Մռայլ առավոտ» հաղորդումը, որը 2001 թվականից նաև եթեր է հեռարձակվել М1 հեռուստաընկերությամբ ։
1998-2000 թվականներին հեղինակել և վարել է «Մոլորությունների ժողովածու» հրապարակախոսական հեռուստատեսային նախագիծը (փաստագրական-գեղարվեստական ֆիլմերի շարք պատմական հետաքննության ժանրում), ինչպես նաև Վլադիմիր Սոլովյովի հետ վարել է «Գործընթաց» հասարակական-քաղաքական թոք֊շոուն, որը եթեր էր հեռարձակում 1999-2001 թվականներին ОРТ հեռուստաալիքով ։ 2000 թվականին նույն հեռուստաալիքով վարել է «Գորդոն Ժուան» հաղորդումը։ Նկարահանվել է 2 հաղորդում, սակայն ֆինանսավորման պակասի պատճառով նախագիծն այդպես էլ չի ցուցադրվել։ Պրեմիերան նախատեսվել էր 2000 թվականի ապրիլին։
2006-2007 թվականի աշունը «Серебряный Дождь» ռադիոյով կրկին սկսեց վարել «Մռայլ առավոտ․ 10 տարի անց» հաղորդումը։ 2006 թվականին հաղորդման մեջ հայտարարում է «Ինտելեկտուալների կուսակցություն» ստեղծելու մասին, որի հիմնական գաղափարը համառուսական համացանցային քվեարկությունն էր։ Կուսակցության կարգախոսն է «ПИ здесь»։
2007-2013 թվականներին Առաջին ալիքով վարել է «Փակ ցուցադրություն» թոք-շոուն, որտեղ կինոյի և հեռուստատեսության գործիչները քննարկում էին ռուսական նոր կինոն (ըստ Գորդոնի բնորոշման՝ «ծրագիր լայն և խոր հանդիսատեսի համար»)։
Կուրա Ցեցե
Կուրա Ցեցե (Кура Цеце), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Ցեցե գետի աջ ափին՝ 27 կմ հեռավորության վրա։ Գետի երկարությունը 12 կմ է, ավազանի տարածքը 33,6 կմ2։
Ալեքսանդր Գորդոն
Ռադիո և հեռուստատեսություն
2008-2009 թվականի աշունը «Серебряный дождь» ռադիոկայանով վարել է «Գորդոն Ժուան» հաղորդումը։ 2008-2010 թվականներին Առաջին ալիքով վարել է «Գորդոն Կիխոտ» հաղորդումը ։
Կուրա Ցեցե
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Պշիշ, ենթաավազանը՝ բացակայում է։ Գետի գետային ավազանը՝ Կուբան։
Ալեքսանդր Գորդոն
Ռադիո և հեռուստատեսություն
2009 թվականից «Охота и рыбалка» հեռուստաալիքով վարել է «Գորդոնը ծուղակում» հաղորդումը ։ 2009 թվականին ընտանեկան հոգեբան Օլգա Տրոիցկայայի մասնակցությամբ վարել է 11 գիտահանրամատչելի զրույցներից բաղկացած «Երկար և երջանիկ. ամեն ինչ տղամարդու, կնոջ և ընտանիքի մասին» շարքը։ 2009 թվականից «Психология 21» հեռուստաալիքով վարել է «Գիտություն հոգու մասին» հաղորդումը։
Կուրա Ցեցե
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ալեքսանդր Գորդոն
Ռադիո և հեռուստատեսություն
2010 թվականից Մոսկվայի «Օստանկինո» հեռուստատեսության և ռադիոհեռարձակման ինստիտուտի նախագահն է։
Կուրա Ցեցե
Արտաքին հղումներ
Կատեգորիա:Ռուսաստանի գետեր
Ալեքսանդր Գորդոն
Ռադիո և հեռուստատեսություն
2012 թվականի հունվարի 29-ին Առաջին ալիքով կայացավ «Քաղաքացի Գորդոնը» նոր հրապարակախոսական թոք-շոուի պրեմիերան՝ նվիրված նախագահական ընտրություններին , որը հեռարձակվեց մինչև 2012 թվականի հունիսը։
2013 թվականի ապրիլից մինչև 2016 թվականի հունիսը Առաջին ալիքով Պյոտր Տոլստոյի հետ վարել է «Քաղաքականություն» գիշերային թոք-շոուն ։ 2013 թվականի սեպտեմբերի 6-ից հոկտեմբերի 11-ն Առաջին ալիքով Եկատերինա Ստրիժենովայի հետ վարել է «Կողմ և դեմ» թոք-շոուն ։ 2013 թվականի նոյեմբերի 25-ից Առաջին ալիքով հեռարձակվող, տղամարդու և կնոջ փոխհարաբերությունների մասին պատմող «Նրանք և մենք» հաղորդման հաղորդավարներից մեկն է   ։
2014 թվականի սեպտեմբերի 29-ից «Мужское/Женское» հեռուստանախագծի հաղորդավարներից մեկն է  ։
2016 թվականի սեպտեմբերի 16-ին երգել է «Ձայնը» նախագծում։
Աշխատանքները կինոյում և թատրոնում
1997 թվականին «Մոլորությունների ժողովածու» նախագծի շրջանակներում նկարահանել է «Ամերիկացիները ՉԵՆ ԵՂԵԼ Լուսնի վրա» ֆիլմը, որը հեղինակային հետաքննություն է ՆԱՍԱ-ի տիեզերագնացների՝ դեպի Լուսին թռիչքի և վայրէջքի մասին ։
2002 թվականին հոր՝ Գարրի Գորդոնի սցենարով գրել է «Իր կովերի հովիվը» գեղարվեստական ֆիլմը, որը «Գրականություն և կինո» IX ռուսական կինոփառատոնին «Լավագույն ռեժիսորական առաջնելույթ» անվանակարգում ստացել է հանձնաժողովի մրցանակ։
2004 թվականի մարտին «Ժամանակակից պիեսի դպրոցի» բեմին կայացավ Ալեքսանդր Գորդոնի բեմադրած «Մոլագարները» ներկայացման պրեմիերան (ըստ Դոստոևսկու «Դևեր» վեպի)։
2007 թվականի օգոստոս-սեպտեմբերին կրկին հոր վիպակի՝ «Որջի լույսերը»-ի հիման վրա նկարահանեց նոր ֆիլմ։ Գործողությունները տեղի են ունենում 1958 թվականին Օդեսայում։ Ֆիլմի պրեմիերան կայացավ 2011 թվականի նոյեմբերին։
Նկարահանվել է Վիկտոր Գինզբուրգի «Generation П» և Իգոր Մասլեննիկովի «Գիշերային այցելուները» ֆիլմերում։ Նկարահանվել է նաև «Физрук» հեռուստասերիալում՝ Վիկտոր Մամաևի դերում, որը գլխավոր հերոսուհիներից մեկի՝ Ալեքսանդրա Մամաևայի հայրն է։ Սերիալը ցուցադրվել է ТНТ հեռուստաալիքով ։
Սկանդալներ
2014 թվականի հունիսի 17-ին Առաջին ալիքի եթերում «Քաղաքականություն» հաղորդման շրջանակներում Ալեքսանդր Գորդոնը մեջբերել է Ջենիֆեր Պսակիի արտահայտությունը. իբր նա հրաժարվել է ընդունել ուկրաինացի փախստականների ներկայությունը Ռոստովի մարզում, իսկ «Associated Press»-ի թղթակից Մեթ Լիի այն հարցին, թե ով է ժամանում Ուկրաինայից, պատասխանել է. «Դրանք ուղղակի զբոսաշրջիկներ են։ Օրինակ, ասում են Ռոստովի լեռներում (իրականում Պսակին այդպես չի ասել) հրաշալի բուժիչ լեռնային օդ է» ։ Հունիսի 20-ին՝ ուրբաթ, «Slon.ru»-ի թղթակիցը կապվել է Մեթ Լիի հետ, որն ասել է, որ այդպիսի երկխոսություն իր և Պետդեպի մամլո քարտուղարի միջև չի եղել, և ինքը երբեք Պսակիի հետ չի քննարկել ո՛չ փախստականներին, ո՛չ Ռոստովի մարզի լանդշաֆտի առանձնահատկությունները։ Վերոնշյալ մեջբերումը չկա նաև ամենօրյա բրիֆինգների վերծանման մեջ, որը հրապարակվում է Պետդեպի կայքում ։ Գորդոնի պատմած հորինվածքը՝ իբր Ջենիֆեր Պսակիի արտահայտած միտք, հետագայում տարածեցին ինչպես ռուսական պետական ԶԼՄ-ները՝ «Ռոսիսկայա գազետա»-ն և «Ռոսիա 24»-ը, այնպես էլ առցանց ռեսուրսները։ Առաջին ալիքի մամուլի ծառայությունում Slon-ին խոստացան պաշտոնական մեկնաբանություն տալ, երբ «գլուխ կհանեն իրավիճակից» ։
Արտաքին հղումներ
Կատեգորիա:Ռադիոհաղորդավարներ այբբենական կարգով Կատեգորիա:Ռուս ռադիոհաղորդավարներ Կատեգորիա:Հաղորդավարներ այբբենական կարգով Կատեգորիա:Ռուս հաղորդավարներ Կատեգորիա:ՆՏՎ հեռուստաալիքի հաղորդավարներ Կատեգորիա:Первый канал-ի հաղորդավարներ Կատեգորիա:Կինոռեժիսորներ այբբենական կարգով Կատեգորիա:Ռուս կինոռեժիսորներ Կատեգորիա:Մանկավարժներ այբբենական կարգով Կատեգորիա:Ռուս մանկավարժներ Կատեգորիա:Խորհրդային մանկավարժներ Կատեգորիա:Դերասաններ այբբենական կարգով Կատեգորիա:Ռուս դերասաններ Կատեգորիա:Լրագրողներ այբբենական կարգով Կատեգորիա:Ռուս լրագրողներ Կատեգորիա:Ռուսական հեռուստատեսության դերասաններ Կատեգորիա:Խորհրդային դերասաններ Կատեգորիա:ՏԷՖԻ մրցանակի դափնեկիրներ Կատեգորիա:Ալեքսանդր Բելյաևի անվան մրցանակի դափնեկիրներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Ռուսաստանի հեռուստատեսության դերասաններ Կատեգորիա:Ամերիկացի լրագրողներ Կատեգորիա:Ռուսաստանում ծնվածներ
Ամֆիսբենա
Ամֆիսբենա (ἀμφίς՝ երկու կողմից և ՝ գնում եմ բառերից), հին հույների պատկերացմամբ հսկա երկգլխանի օձ, որի երկրորդ գլուխը գտնվում է պոչի վրա։ Ժամանակակից կենդանաբանության մեջ ամֆիսբեններ են անվանում թեփուկավորների կարգի որոշ կենդանիների, որոնք ընդունակ են պոչի կողմով ետ շարժվել։
Ըստ հունական դիցաբանության ամֆիսբենան ծնվել է Մեդուզայի արյունից, որը թափվել է, երբ Պերսևսը Մեդուզայի գլուխը ձեռքին թռել է Լիբիական անապատի վրայով։ Ամֆիսբենան նկարագրել է Լուկանոսը, Պլինիոս Ավագը, Իսիդոր Սևիլյացին և Թոմաս Բրաունը. վերջինս էլ հենց պնդել է, որ ամֆիսաբենան իրականում գոյություն չունի։
Տես նաև
Կատեգորիա:Հին հունական դիցաբանության էակներ
Դավիթ Կակաբաձե
Դավիթ Կակաբաձե (დავით ნესტორის ძე კაკაბაძე, ), խորհրդային շրջանի վրացի նկարիչ։
Կենսագրություն
Դավիթ Կակաբաձեն ծնվել է 1889 թվականի օգոստոսի 8-ին Քութայիսի մոտակա Կուխի գյուղական բնակավայրում։ Ռուսաստանի Սանկտ Պետերբուրգ քաղաքում սովորել է կերպարվեստ՝ 1910-1915 թվականներին։ 1914 թվականին նա հրապարակել է իր առաջին նկարչական մաինֆեստը։ 1919-1920 թվականներին ապրել է Ֆրանսիայում։ Բացի կերպարվեստից, զբաղվել է նաև քանդակագործությամբ։
Ֆրանսիայում սովորելուց հետո Դավիթը վերադառնում է Խորհրդային Միություն։ 1928-1948 թվականներին դասավանդել է Թբիլիսիի գեղարվեստի ակադեմիայում` արվեստի պատմություն։ Նրա նշանավոր աշակերտներից է Կակուլաձե Կարլ Նոևիչը։ 1928-1930 թվականներին նա սկսել է աշխատել թատրոնում և համագործակցել Կ. Մարջանիշվիլու հետ։
Դավիթ Կակաբաձեն մահացել է 1952 թվականի մայիսի 10-ին Վրաստանի մայրաքաղաք Թբիլիսիում։
Գրականություն
Կատեգորիա:Վրացի նկարիչներ Կատեգորիա:Խորհրդային նկարիչներ Կատեգորիա:Դիդուբեի պանթեոնում թաղվածներ Կատեգորիա:Խորհրդային լուսանկարիչներ Կատեգորիա:Արվեստագետներ Կատեգորիա:Վրացի բեմանկարիչներ
Մաիդա (Իտալիա)
Մաիդա (Maida), կոմունա Իտալիայում, Կալաբրիա մարզի Կատանձարո գավառում ։
Բնակչությունը կազմում է 4566 մարդ (2015 թ.), բնակչության խտությունը կազմում է 78,27 մարդ/կմ²։ Զբաղեցնում է 58,2 կմ² մակերես տարածք։
Փոստային ինդեքսն է՝ 88025։ Հեռախոսային կոդը՝ (+39) 0968։
Բնակավայրի հովանավորը սուրբ Ֆրանցիսկո դի Պաոլան է։ Բնակավայրի տոնը նշվում է ապրիլի 2-ին։
Մարգարիտա Վանյաշովա
Մարգարիտա Գեորգևնա Վանյաշովա (Маргарита Георгиевна Ваняшова, ), թատերական և գրական քննադատ, գրականագետ, թատրոնի պատմաբան։ ԽՍՀՄ և ՌԴ ժուռնալիստների միության (1965), Ռուսաստանի թատերական քննադատների միության անդամ (ԹՔՄ)։ Բանասիրական գիտությունների դոկտոր, պրոֆեսոր։
Կենսագրություն
Մարգարիտա Վանյաշովան ծնվել է 1943 թվականին Իվանովո քաղաքում լրագրողի ընտանիքում։ Ավարտել է Յարոսլավլի մանկավարժական ինստիտուտի բանասիրական ֆակուլտետը (1965), Մոսկվայի մանկավարժական ինստիտուտի ասպիրանտուրան (1971), Մոսկվայի համալսարանի դոկտորանտուրան (1991), դիսերտացիան գրվել է «Ողբերգության ֆենոմենը 20-րդ դարի առաջին երրորդի ռուսական գրական գեղարվեստական քննադատության մեջ» թեմայով։
Դասավանդել է Յարոսլավլի մանկավարժական ինստիտուտում (1965-1980), Յարոսլավլի պետական թատերական ինստիտուտում (1980), 1980-1989 թվականներին եղել է ուսումնական և գիտական աշխատանքների գծով առաջին պրոռեկտորը։ Եղել է «Ոսկե օղակ» (1993-2002) թերթի հավելվածի խմբագիր։ Համագործակցել է Ֆյոդոր Վոլկովի անվան Ռուսական դրամատիկական թատրոնի հետ, վարել է թատրոնի կայքի հեղինակային բլոգը  (Մարգարիտա Վանյաշովայի բլոգը)։
Որպես թատերական քննադատ տպագրվել է 1961 թվականից, որպես գրականագետ 1966 թվականից։ Մասնագիտացել է ռուսական թատրոնի պատմության, ռուսական գրականության պատմության և տեսության, գրական և թատերական քննադատության և ռուսական բանաստեղծական արվեստի տեսության ուղղությամբ։ Ավելի քան 400 հրապարակումների հեղինակ է։
Ընտրվել է շրջխորհրդի գործկոմի պատգամավոր (1988-1990)։ ԽՍՀՄ ժուռնալիստների միության անդամ է  (1965)։ Երկար տարիներ եղել է  թատերական քննադատության բաժամունքի նախագահը, ընտրվել է  ՌԴ Թատերական գործիչների միության Յարոսլավլի կազմակերպության վարչության անդամ (1972 թվականից)։  Ռուսաստանի բնական գիտությունների ակադեմիայի ակադեմիկոս է ։
Արտաքին հղումներ
Կատեգորիա:Ռուս խմբագիրներ Կատեգորիա:Ռուս գրականագետներ Կատեգորիա:Բանասիրական գիտությունների դոկտորներ Կատեգորիա:Պրոֆեսորներ Կատեգորիա:Ռուս թատերական քննադատներ Կատեգորիա:Ռուս գրաքննադատներ Կատեգորիա:ԽՍՀՄ ժուռնալիստների միության անդամներ
Կուշինկո
Կուշինկո (Кушинко), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Պշեխա գետի ձախ ափին՝ 101 կմ հեռավորության վրա։ Գետի երկարությունը 14 կմ է, ավազանի տարածքը 93 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կոնստանտին Տոն
Կոնստանտին Տոն (Константин Андреевич Тон, ), ռուս ճարտարապետ։
Կենսագրություն
Սովորել է Պետերբուրգի Գեղարվեստի ակադեմիայում (1803-1815)։ 1819-1828 թվականներին գործուղվել է Իտալիա։ Պետերբուրգի Գեղարվեստի ակադեմիայի ակադեմիկոս (1830), պրոֆեսոր (1833), ճարտարապետական մասի ռեկտոր (1854 թվականից)։ Ցարական կառավարության կողմից պաշտոնապես արմատավորած ռուս-բյուզանդական էկլեկտիկ ոճի հիմնադիրը։ Նրա գործերից են Կրեմլյան Մեծ պալատը (1839-1849), Ա Զինապալատը (1844-1851), Մոսկվայի Կրեմլում, Նիկոլաևյան կայարանները Մոսկվայում (այժմ Լենինգրադյան, 1849) և Լենինգրադում (այժմ՝ Մոսկովյան, 1851, երկուսն էլ վերակառուցվել են 1960-1970-ական թվականներին՝ պահպանելով նախնական ճակատը), «Եկեղեցիների նախագծեր․․․» ալբոմը (1838)։
Ծանոթագրություններ
Կատեգորիա:Ռուս ճարտարապետներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Կոլլեգիում Օրիենտալե
Կոլլեգիում Օրիենտալե (Collegium Orientale), էկումենիկ բնույթի կաթոլիկ հոգևոր ճեմարան, որի նպատակն է Կաթոլիկ արևելյան ինչպես նաև ոչ կաթոլիկ արևելյան Եկեղեցիների համար հոգևորականների պատրաստությունը։
Պատմություն
Կոլլեգիում Օրիենտալեն հիմնադրվել է 1998 թվականի սեպտեմբերի 1-ին Գերմանիայի Բավարիա երկրամասի Այխշտետ քաղաքում՝ Անդրեաս Թիրմայերի (Andreas Thiermeyer) կողմից և Աշխշտետի եպիսկոպոս Վալտեր Միքսայի (Walter Mixa) անմիջական աջակցությամբ։ Այն Այխշտետի կաթոլիկ թեմին (Bistum Eichstätt) պատկանող հոգևոր կրթական հաստատություն է և գտնվում է Այխշտետի եպիսկոպոսի անմիջական տնօրինության ներքո։
Առաքելություն
Կոլլեգիում Օրիենտալեում ուսանում են շուրջ 40 ուսանողներ Կաթոլիկ արևելյան (Մարոնիտ Կաթոլիկ, Ասորի Մալաբար Կաթոլիկ, Ասորի Մալանկար Կաթոլիկ, Ուկրաինական, Հունգարական, Սլովակական հունակաթոլիկ) ինչպես նաև Հին Արևելյան Ուղղափառ (Հայաստանեայց Առաքելական) և Բյուզանդական ավանդույթին պատկանող Ուղղափառ (Վրաց Ուղղափառ, Մոսկվայի պատրիարքարանին ենթակա Ուկրաինական Ուղղափառ) Եկեղեցիներից։ Այս հոգևոր կրթական հաստատության առաքելությունն է պատրաստել աստվածաբանական որակյալ կրթությամբ հոգևորականներ, որոնք իրենց հետագա ծառայությունը կբերեն իրենց եկեղեցիներում։ Ինչպես նաև նպաստել զանազան Արևելյան Եկեղեցիների ծիսական, աստվածաբանական ավանդույթների փոխճանաչմանը և էկումենիկ երկխոսությանը։ Կոլլեգիում Օրիենտալեի ուսանողներն իրենց աստվածաբանական կրթությունը ստանում են Այխշտետ-Ինգոլշտադի Կաթոլիկ համալսարանի Աստվածաբանության ֆակուլտետում։ Աստվածաբանական կրթության կազմակերպմանը զուգահեռ Կոլլեգիում Օրիենտալեի ղեկավարությունն կազմակերպում է զանազան միջոցառումներ, որոնք նպատակաուղղված են նպաստելու արևելքի քրիստոնյա ժողովուրդների պատմությանը և մշակույթին առնչվող զանազան խնդիրների լուսաբանմանը։ Այսպես օրինակ Կոլլեգիում Օրիենտալեի կողմից Հայոց ցեղասպանության 100-ամյակի շրջանակներում կազմակերպվեց հիշատակի միջոցառում ։
Ծիսական կանոնակարգ
Կոլլեգիում Օրիենտալեի հիմնական ծիսական ավանդությունը (Ս. Պատարագ, Ժամերգություններ) բյուզանդականն է՝ գերմաներեն լեզվով , սակայն կանոնակարգված կերպով պարբերաբար կատարվում են նաև մյուս եկեղեցական ավանդույթիներին պատկանող (ասորական, հայկական, և այլն) աստվածապաշտություն։ Կոլլեգիում Օրիենտալեում առկա են նաև ասորական և ղպտական մատուռներ։
Արտաքին հղումներ
Կատեգորիա:Գերմանիայի համալսարաններ
EXID
EXID (Էքս-այ-դի (հանգըլ՝ 이엑스아이디) Exceed in Dreaming բառակապակցության հապավումը ), հարավկորեական կանացի խումբ, որը առաջելույթ է ունեցել Shinsadong Tiger հովանավորության ներքո, որը հայտնի հարավկորեական հիթմեյքեր ու կոմպոզիտոր է։
Խումբը կազմավորվել է 2011 թվականին և կոչվել է WT («Who’s That?»-ի հապավումը («Ո՞վ է դա»)), սակայն անունը փոխեցին EXID առաջելույթից մի քանի ամիս անց։
EXID-ը իր շուրջ մեծ ուշադրություն է գրավել 2014 թվականի հոկտեմբերին, երբ Հանիի մասնակցությամբ տեսանյութը, որը նկարահանվել է երկրպագուների կողմից «Up & Down» երգով ելույթներից մեկի ժամանակ, Youtube կայքում դարձավ վիրուսային։
Հոկտեմբերի 21-ին «Up & Down» սինգլը վերադառնում է կորեական հիթ-շքերթներ, հայտնվելով 24-րդ հորիզոնականում։ Հաջորդ շաբաթ այն արդեն 14-րդ, իսկ հաջորդ շաբաթ արդեն 11-րդ հորիզոնականում էր, արդյունքում հասնելով կորեական թվային հիթ-շքերթների 1-ին հորիզոնականին ։ 2015 թվականի նոյեմբերին տեսահոլովակի դիտումների թիվը, բերելով խմբին մեծ հայտնիություն, ունեցավ արդեն 17 միլիոնի ։
Կազմ
Խմբի առաջին կազմի մեջ մտնում էին վեց աղջիկներ՝ Յուջին, Դամին, Հերյոնը, LE-ն, Հանին և Չոնհվան։ Շուտով, իրենց առաջին սինգլ «HOLLA»-ի ռելիզից հետո, AB Entertainment-ը հայտարարում է երեք մասնակիցների հեռանալու մասին՝ Յուջին, Դամին և Հերյոնը։ Ընկերությունը հայտնում է նաև, որ խումբը բեմ կվերադառնա 2012 թվականի ամռանն արդեն նոր կազմով։ Հուլիսի 31-ին AB Entertainment-ը ներկայացրեց խմբի երկու նոր անդամներին՝ Սոլջիին ու Հերինին։
Ծանոթագրություններ
Կատեգորիա:2012 հիմնադրված երաժշտական խմբեր Կատեգորիա:Քեյ փոփ երաժշտական խմբեր
Տիկինը Սենտ Անդրեսի այգում
«Տիկինը Սենտ Անդրեսի այգում» (Dame en blanc au jardin), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից մեկի` Կլոդ Մոնեի նկարներից։ Կտավը հեղինակը վրձնել է 1867 թվականին։ Յուղաներկով կտավի չափերն են 82 × 101 սմ։ «Տիկինը Սենտ Անդրեսի այգում» ստեղծագործությունը այսօր պահպանվում և ցուցադրվում է Էրմիտաժի թանգարանում (Սանկտ Պետերբուրգ, Ռուսաստան)։
Պատմություն
«Տիկինը Սենտ Անդրեսի այգում» ստեղծագործությունը Կլոդ Մոնեն վրձնել է 1867 թվականին Հավրում՝ Սենտ Անդրես քաղաքում։
Կտավի գլխավոր ֆիգուրի՝ հովանոցով ճերմակազգեստ տիկնոջ համար որպես բնորդուհի կեցվածք է ընդունել Ժաննա-Մարգերիտա Լեկադրը։ Վերջինս Կլոդ Մոնեի հարազատներից մեկի կինն էր։
Նկարչուհի Բերտա Մորիզոն մի առիթով հեգնել է` արտահայտվելով այսպես. «Նրա նկարի դիմաց ես միշտ գիտեմ, թե որ կողմից բռնեմ հովանոցս» ։
Արվեստաբան Ն. Սկորոբոգատկոն «Տիկինը Սենտ Անդրեսի այգում» նկարի մասին խոսել է հետևյալ կերպ. «Տիկնոջ ֆիգուրը, ով զբոսնում է սպիտակ հովանոցը գլխավերևում պահած ճերմակ հանդերձանքով, կարծես միահյուսված է երկնքի արտացոլանքին և արևին։ Զգեստի երկնագույնաթույր ծալքերի ստվերներից և հովանոցի ոսկեզօծ ճաճանչապսակից փայլում է արեգակը» ։
1879 թվականին այս կտավը Մոնեն ցուցադրել է իմպրեսիոնիստների չորրորդ ցուցահանդեսի ժամանակ ։
Նկարը ավարտելուց հետո Մոնեն այն թողնում է Լեկադրների ընտանիքին որպես նվեր։ Սակայն հետագայում այս ստեղծագործությունը կրկին հայտնվում է հեղինակի մոտ և վաճառքի է հանվում 1899 թվականին. գնորդը մոսկվացի վաճառական և կոլեկցիոներ Սերգեյ Իվանովիչ Շչուկին էր։ Հոկտեմբերյան մեծ հեղափոխությունից հետո վերջինիս հավաքածուն ազգայնացվում է, և կտավը այլ նկարների հետ միասին տեղափոխվում է Մոսկվայի Նոր արևմտյան արվեստի պետական թանգարան, իսկ դրա լուծարումից հետո՝ 1948 թվականին նկարը փոխանցվում է Պետական Էրմիտաժին։ 2014 թվականի տարեվերջից ցայսօր «Տիկինը Սենտ Անդրեսի այգում» ստեղծագործությունը պահպանվում և ցուցադրվում է Սերգեյ Շչուկինի և Մորոզով եղբայրների հիշատակի պատկերասրահում՝ Գլխավոր շտաբի շենքում (403 սրահ) ։
Արտաքին հղումներ
Կատեգորիա:1867 նկարներ Կատեգորիա:Կլոդ Մոնեի նկարներ Կատեգորիա:Իմպրեսիոնիզմ Կատեգորիա:Ֆրանսիայի արվեստ Կատեգորիա:Էրմիտաժի նկարներ Կատեգորիա:Բնանկարներ
Լաբյոնոկ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Լաբա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հաջ
Իսլամը հիմնված է 5 հիմնասյուների վրա. վկայություն առ այն, որ չկա այլ Աստված Ալլահից բացի և Մուհամմեդը Ալլահի ծառան է ու նրա մարգարեն (արաբերեն՝ لا اله الا الله و محمد رسول الله, լա իլահ իլլա-լլահ, ուա Մուհամմադ ռասուլու-լլահ), աղոթք, Ռամադան ամսին պահվող ծոմ (տես` պահք), հարուստների կողմից ի աջակցություն աղքատների վճարվող Զաքաթ և Հաջի ուխտագնացություն։ Գոյություն ունեն ուխտագնացության մի քանի տեսակներ. պարտադիր՝ հաջ ալ-իֆրադ, ումրա (փոքր հաջ), հաջ աթ-թամաթուա կամ բոլոր այս տեսակների համատեղումը՝ հաջ ալ-կիրան։
Մահա Ալի
Մահա Ալի (արաբերեն՝ مها علي, ), հորդանանցի քաղաքական գործիչ, արդյունաբերական ճարտարագետ։ Եղել է Հորդանանի թագավորության արդյունաբերության, առևտրի և մատակարարման նախարար (մարտի 2, 2015 - հունիսի 1, 2016)՝ պաշտոնը ստանձնելով 2015 թվականի մարտի 2-ին Աբդուլլահ Էնսուրի կառավարությունում կադրային փոփոխություններից հետո ։
Հաջ
Հաջը շարիաթում
Շարիաթի տերմինաբանությամբ, հաջ նշանակում է հատուկ գործողություն, որն իրականացվում է կոնկրետ ժամանակ, կոնկրետ վայրում և կոնկրետ ձևով։ Սուրբ Ղուրանում Աստված ասում է, որ յուրաքանչյուր մուսուլման պետք է անպայման իրականացնի հաջ։ Հաջն իրականացվում է մուսուլմանական լուսնային օրացույցի 12-րդ ամսին, ինչի հետևանքով էլ այս ամիսը կոչվում է Զու-լ-հիջրա կամ ուխտագնացության ամիս։
Մահա Ալի
Քաղաքական գործունեություն
Քաղաքական գործունեությունը սկսել է 1998 թվականից։ 1998 թվականի օգոստոսից մինչև 2001 թվականի փետրվար Առևտրի համաշխարհային կազմակերպությունում եղել է հետազոտող, այնուհետև՝ մինչև 2002 թվականի ապրիլ նշանակվել է Արտաքին առևտրի քաղաքականության վարչության առևտրի ծառայությունների բաժնի պետ, 2002-2003 թվականներին՝ Միավորված ազգերի կազմակերպության Հորդանանի մշտական առաքելության տնտեսական խորհրդատուի տեղակալ, 2003 թվականի հոկտեմբերից մինչև 2010 թվական զբաղեցրել է արտաքին առևտրի քաղաքականության վարչության պետի պաշտոնը, այնուհետև նշանակվել նախարարության գլխավոր քարտուղարի (նախարարի տեղակալ) պաշտոնում ։
Հաջ
Արարողակարգերի պատմությունը
Հաջի արարողակարգերի պատմությունը, ըստ մուսուլմանական աղբյուրների, տանում է դեպի Ադամ ու Եվա (Դրախտից վտարվելուց հետո նրանք հանդիպեցին Արաֆաթ լեռան վրա (Արաֆաթ լեռան վրա կանգնելը հաջի պարտադիր արարողակարգերից է) և Աբրահամ ու նրա որդի, որին Աբրահամը պետք է զոհաբերեր, սակայն Բարձրյալը դա թույլ չտվեց։ Ստուգելով իր մարգարե Աբրահամի հավատը, Աստված ոչ միայն կենդանի թողեց նրա որդուն, այլ նաև հայտարարեց, որ իրեն պետք չեն արյունահեղությամբ ուղեկցվող զոհաբերություններ։ Իսլամի ուսմունքների համաձայն, յուրաքանչյուր մուուլման իր կյանքում գոնե մեկ անգամ պետք է իրականացնի հաջի ուխտագնացություն, եթե իհարկե նա ի վիճակի է դա անել։ Եթե հարգալից պատճառներով մուսուլմանը չի կարող անձամբ գնալ ուխտագնացության, նա ունի իրավունք իր փոխարեն այնտեղ ուղարկելու մեկ ուրիշին։ Այդ մարդուն կոչում են "Վաքիլ ալ Հաջ": Այս դեպքում մուսուլմանը պետք է հոգա ուխտագնացության բոլոր ծախսերը։ Սակայն "Վաքիլ ալ Հաջ"-ը պետք է նախկինում անպայման ուխտագնացություն կատարած լինի։
Մահա Ալի
Քաղաքական գործունեություն
Գլխավոր քարտուղարի պաշտոնում գործունեության ընթացքում բանակցություններ է վարել Հորդանանի ԱՀԿ-ին անդամակցելու հարցում, եղել է Տնտեսական համագործակցության և զարգացման կազմակերպության Հորդանանի պատվիրակության ղեկավարը ։ Ալին 2012 թվականին կարևոր դեր է խաղացել Հորդանանի առևտրային գործընկերների հետ համատեղ հանձնաժողովների հանդիպումների ժամանակ։ Նա լրացուցիչ աշխատանքներ է տարել ԱՄՆ-ի, Սինգապուրի, Կանադայի և Թուրքիայի հետ Հորդանանի ազատ առևտրի համաձայնագրերի վերաբերյալ ։
Հաջ
Արարողակարգերի պատմությունը
Հաջի իմաստը
Մահա Ալի
Քաղաքական գործունեություն
Նախքան նախարարի պաշտոնում նշանակվելը, Ալին մի շարք կառավարական կառույցների, այդ թվում, Հորդանանի Ձեռնարկությունների զարգացման կորպորացիայի, Հորդանանի ներդրումային խորհրդի, Հորդանանի զարգացման գոտիների ընկերության խորհրդի անդամ է եղել։
Հաջ
Արարողակարգերի պատմությունը
Իսլամի մարգարեն ասել է. "Հաջի ուխտագնացները Բարձրյալի հյուրերն են, քանի որ եթե նրանք դիմեն Աստծուն, նա կպատասխանի, եթե մեղքերի թողություն խնդրեն, կների նրանց": Նա նաև ասել է "Աստծո հյուրեր են համարվում ուխտագնացները և զինվորները"
Մահա Ալի
Քաղաքական գործունեություն
2015 թվականի մարտի 2-ին նշանակվել է Հորդանանի արդյունաբերության, առևտրի և մատակարարման նախարար ։
Հաջ
Ուխտագնացություն, որ իրականացվում է պարտքով
Աբդուլլա իբն Աբուան ասել է."Մի անգամ ես հարցրի Իսլամի մարգարեին մի մարդու մասին, ով չի գնում Հաջ, թե նա պարտավո՞ր է պարտք վերցնել ուխտագնացություն իրականացնելու համար։ Մարգարեն պատասխանեց. "Ոչ": Այսինքն`մուսուլմանին չի թույլատրվում պարտք վերցնել` հաջի ուխտագնացության գնալու համար։ Հաջի իրականացման ժամանակը։ Հաջի ուխտագնացության ժամանակը որոշվում է իսլամական հիջրեթի օրացույցով (տես` հիջրա), որը հիմնված է լուսնային տարվա վրա։ Ամեն տարի հաջն իրականացվում է 5 օրվա ընթացքում` մեկնարկելով Զու-լ-հիջրայի`իսլամական տարվա վերջին ամսվա 8-րդ օրը և ավարտվելով 12-րդ օրը։ Զու-լ-հիջրայի 9-րդ օրը կոչվում է "Արաֆաթի օր" և համարվում է հաջի օրը։
Մահա Ալի
Կրթական կարիերա
Հանրային ծառայությունից դուրս գալուց հետո Ալին Գերմանա-հորդանանյան համալսարանի կառավարման և լոգիստիկայի ֆակուլտետի արդյունաբերական պրոֆեսոր է։ Նրա հետազոտական հետաքրքրությունները ներառում են միջազգային առևտուրը և միջազգային բիզնեսը ։
Հաջ
Ուխտագնացություն, որ իրականացվում է պարտքով
Ստորև ներկայացված են 2011-2017 թթ. հաջի անցկացման օրերը` ըստ Գրիգորյան օրացույցի։
Մահա Ալի
Պարգևներ, կոչումներ
2015 թվականին Forbes-ի կողմից ճանաչվել է Կառավարությունում 8-րդ ամենահզոր արաբ կինը և Հորդանանի թագավոր Աբդալլահ II-ի կողմից պարգևատրվել է մի շարք թագավորական մեդալներով քաղաքացիական ծառայության արդյունավետ գործունեության համար, այդ թվում՝ Անկախության 3-րդ դասի շքանշան ։
Հաջ
Ուխտագնացություն, որ իրականացվում է պարտքով
Քանի որ իսլամական օրացույցը լուսնային է, այդ օրացույցում տարին 11 տարով կարճ է Գրիգորյան օրացույցից։ Այդ պատճառով հաջի օրերը փոփոխական են։ Այսպիսով, ամեն տարի հաջի ուխտագնացությունը ըստ Գրիգորյան օրացույցի սկսվում է 11 (հազվադեպ 10) օր նախորդ տարվանից շուտ։ Այս տարբերության հետևանքով, ամեն 33 տարին մեկ հաջը Գրիգորյան օրացույցով անցկացվում է տարին երկու անգամ։ Վերջին անգամ դա տեղի է ունեցել 2006 թ.: Հաջի և Ումրայի իրականացման պարտադիր պայմանները Գոյություն ունեն մի շարք պարտադիր պայմաններ, որոնց իրականացման դեպքում հնարավոր է դառնում հաջի և ումրայի իրականացումը։ Այդ պայմանները հետևյալն են
Մահա Ալի
Պարգևներ, կոչումներ
2016 թվականին արժանացել է Կանադայի գլխավոր կառավարչի մրցանակին՝ Հորդանանի և Կանադայի միջև առևտրի ամրապնդմանն ուղղված ջանքերի համար ։
Հաջ
Հաջի իրականացման հերթականությունը
Քաաբեի շուրջ պտույտի ուղղությունը
Զու-լ-հիջրայի 11-13-րդ օրերին, ուխտագնացները շարունակում են զոհաբերության ծեսը և կրկին այցելում են Մինայի հովիտ, որտեղ քար են նետում այս անգամ արդեն երեք սյուների` ջամրաթ ալ ուլայի, ջամրաթ ալ վուստայի և ջամրաթ ալ աքաբայի վրա։ Հաջի բոլոր ծիսակատարություններն ավարտվում են Զու-լ-հիջրայի 14-ին։ Ուխտագնացները դուրս են գալիս իհրամի վիճակից և ստանում են հաջիի կոչում։ Ուխտագնացությունից հետո շատերը այցելում են Մեքքայում այնպիսի վայրեր, որոնք որևէ կերպ կապված են Մուհամմեդ մարգարեի հետ։ Նման վայրերից մեկը Լույսի լեռն է։ Լեռան գագաթին գտնվում է Հիրա քարանձավը, որտեղ Մուհամմեդ մարգարեին առաջին անգամ իջան Ղուրանի խոսքերը։ Այնուհետև ուխտագնացները գնում են Մեդինա, որպեսզի այցելեն մարգարեի և նրա մտերիմների շիրիմներին։ Մեդինայում ուխտագնացներն այցելում են Մարգարեի մզկիթ` Մասջեդ ան Նաբի։ Ավարտելով աղոթքը, տղամարդ ուխտագացները գնում են Մուհամմեդ մարգարեի և նրա մտերիմների շիրմիների մոտ, որտեղ բարձրաձայն ասում են. "Խաղաղություն քեզ, Ալլահի մարգարե։ Աստծո ողորմությունը և օրհնությունը քեզ։ Խաղաղություն քեզ` նրա լավագույն արարածը։ Խաղաղություն քեզ։ Վկայում եմ, որ դու մարդկանց հասցրիր Աստծո խոսքը, արդարացրիր վստահությունը, անկեղծ խորհուրդներ տվեցիր մարդկանց և պայքարեցիր հանուն Ալլահի": Այնուհետև նրանք աղոթք են կարդում առ Աստված։
Մահա Ալի
Արտաքին հղումներ
Կատեգորիա:Հորդանանի քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Հորդանանի համալսարանի շրջանավարտներ
Էրվին Քյոնիգ
Էրվին Քյոնիգը կամ Հայնց Թորվալդը, Վերմախտի դիպուկահար էր, ում գոյության փաստն անստույգ է և հնարավոր է` հորինված։ Հայտնի է սովետական դիպուկահար Վասիլի Զայցևի դեմ ստալինգրադյան դիպուկահարային մենամարտի շնորհիվ։ Նրա անունը հիշատակվում է միայն Զայցևի հուշերում, որտեղ վերջինը նշում է, թե տեղեկացվել է Ստալինգրադ ժամանած Ցոսենի դիպուկահարների դպրոցի ղեկավար, ՍՍ-ի շտանդարտենֆյուրեր Հայնց Թորվալդի մասին, որին հետագայում ոչնչացրել է։